**Приложение 2**

**Указания за попълване на Картата за оценка на научноизследователската дейност на учените в Национален институт по геофизика, геодезия и география при Българска академия на науките (2023 -2024 г.)**

Тези указания са част от Карта за оценка на научноизследователската дейност в НИГГГ–БАН за периода 01.12.2023 - 31.12.2024 г.

Оценката на научноизследователската дейност на учените в Националния институт по геофизика, геодезия и география (НИГГГ) се извършва всяка година. Тя се прави в съответствие с документ: „Критерии и показатели за оценка на научноизследователската дейност“, осъществявана от институтите на Българската академия на науките (БАН), приет с решение на Общото събрание (ОС) на БАН от 05.02.2018 г. (актуализирани на 22.07.2019 г., 12.07.2021 г., 06.12.2021 г. и 21.03.2022 г.).

Оценяването на дейността на учените в Института се извършва на базата на Карта за оценка на научноизследователската дейност. Тя обхваща резултати от научната, научно-приложната, образователната и експертната дейности на учените (за двугодишен период), разпределени в набор от редица показатели. Последните са обединени в два критерия – „Научни резултати“ и „Обществено-икономическо въздействие“.

Критериите, показателите и оценъчните точки в Картата за оценка на научноизследователската дейност учените в Институтасъответстват на критериите и показателите, приети с решение на ОС на БАН от 05.02.2018 г. Общият брой точки за съответния показател се формира като в колона „А“ се вписва конкретният брой на съответните научни резултати (публикации, цитирания, експертни доклади, публични лекции и други), който се умножава по броя на оценъчните точки и съответния теглови коефициент. За различните показатели и двата критерия по предварително зададена формула се изчислява резултат, който автоматично се вписва в обобщаващите резултати на таблицата за двете години.

**Основни положения**

1. Попълват се само реално извършени дейности и резултатите от тях, които се удостоверяват със съответните доказателства, попълнени в SONIX в съответните полета или в полето за бележки, или като отделен документ, приложен към атестационната карта. Точките за дейности, за които не е представено убедително доказателство се анулират.

2. Една дейност се попълва **само в една** категория от Картата за оценка. Попълването на една и съща дейност в повече от една категория води до неправомерно натрупване на точки.

3. При установени неверни данни, Комисията за оценка на научноизследователската дейност може да редуцира съответните количествени показатели.

4. Попълват се само годините, през които служителят е бил на трудов договор в института.

5. Проверката на Картата и оценяването на учените се извършват на базата на въведената от служителите информация в SONIX*.* При попълването на информацията за статиите/монографиите в SONIX трябва да има линк, който да води към самата публикация в списанието. Статии с линкове, които не достигат до самата публикация няма да се признават.

**Допълнителен доказателствен материал се изисква единствено за удостоверяване на информацията в критерии 1.5. Научни монографии и 3. „Обществено и икономическо въздействие“, показатели 3.1., 3.2., 3.3 и 3.4.** За тази цел е необходимо учените при показател ***1.5*** да представят разделителен протокол, а при показатели ***3.1., 3.2., 3.3 и 3.4*** - документ за дяловото участие за привлечени средства (получени траншове в срока на оценката), попълнен и подписан от ръководителя или координатора на проекта.

**Указания за попълване, уточнения и тълкувания по критериите и показателите от Картата за оценка на научноизследователската дейността учените в НИГГГ-БАН**

1. **НАУЧНИ РЕЗУЛТАТИ ПРЕЗ ОТЧЕТНИЯ ПЕРИОД**

1-a. НАУЧНА ПРОДУКЦИЯ (55% от (К2-К2Б)

Оценява се научната продукция от предходната и текущата година. Въвеждат се публикациите **само в** SONIX. Проверката се осъществява според **попълненотов SONIX**.

За предходната година се използват вече проверените данни от съответния годишен отчет, включително и по отношение на квартилите на списанията. Ако за първата година от двегодишния период има пропуснати публикации и цитирания, както и промяна на статута на изданията, свързана с включването им във водещите бази данни, те могат да бъдат добавени като анекс към годишния отчет на Института за текущата година.

Отчитат се само публикации, в които е отразена принадлежността към БАН и НИГГГ, като необходимо условие е изписването на пълното име на Академията (Българска академия на науките / Bulgarian Academy of Sciences или еквивалентен текст на езика на публикацията). Изключения се допускат по решение на Управителния съвет, ако Институтът представи мотивирани причини за невъзможност това да се направи в определена публикация.

По т. 1.1, 1.2, т. 1.3, т. 1.4, т. 1.5. и т. 1.6 не се признават публикации/монографии без ISSN или ISBN.

За научни трудове, в които броят съавтори (А) от НИГГГ е по-малък от 5% от общия брой съавтори (N), окончателният брой точки (X) се изчислява по формулата Х = AY / (N/20), където Y е броят точки за съответната публикация без корекция.

*Корекция за брой автори не се прилага в случаите, когато:*

¬ Кореспондиращият автор е от системата на БАН

¬ Статията е класирана в 1% на най-цитираните статии според Essential Science Indicators – Web of Science.

***Корекцията ще бъде направена от проверяващия – ръководител секция.***

* 1. **Брой научни публикации в издания, отразени в ERIH PLUS, Scopus или Web of Science Core Collection).**

**1.2. Бонус точки за статии в списания, реферирани и индексирани от Web of Science (Core Collection) и Scopus, които:**

1.2.1 оглавяват ранглистата в съответната научна област (първите две за интердисциплинарни науки);

1.2.2 попадат в категория Q1, но не оглавяват ранглистата;

1.2.3 попадат в категория Q2;

1.2.4 попадат в категория Q3;

1.2.5 попадат в категория Q4;

1.2.6 списания или сборници със SJR в Scopus, непопадащи в категория Q.

Данните на импакт фактора (IF) и импакт ранга (Q) на индексираните и реферираните публикации се вземат от световните бази данни *Web of Science* (<http://apps.webofknowledge.com/WOS_GeneralSearch_input.do?product=WOS&search_mode=GeneralSearch&SID=F685kn7CEpJdsqBDLYH&preferencesSaved>) и *Scopus* ([Scimago Journal Rank - https://www.scimagojr.com/).](C:\\Users\\NIGGG\\Downloads\\Scimago Journal Rank - https:\\www.scimagojr.com\\))

Impact Factor (IF) обозначава метриката на научните издания, реферирани в Web of Science.

Scimago Journal Rank (SJR) обозначава метриката на научните издания, реферирани в Scopus.

**Забележка:** Определянето на SJR (SCImago Journal [and country] Rank) само по ISSN (International Standard Serial Number) от страницата https://www.scimagojr.com/ може да доведе до неточни или подвеждащи резултати. Някои издателства под един и същи ISSN публикуват няколко издания: списание, трудове на конференции и др. По правило списанията имат SJR, но трудовете на конференции със същия ISSN нямат SJR. За да се установи, че дадена публикация е в издание с SJR, то тя трябва да е посочена в съдържанието на интернет-страницата на списанието, имащо SJR, със съответните атрибути (напр. година, том, книжка, страници и други подобни).

Ако за дадена публикация в годината на публикуване все още не е наличен квартил за списанието, се използва наличният квартил за предходната година.

Когато квартилите (Q1, Q2, Q3, Q4) на Web of Science и Scopus са различни, взима се по-високата категория от двете бази данни, както е при попълване на данните в SONIX.

Допълнителната информация за попълването на точка 1.1а се намира в Приложение 1.

* 1. **Рецензирани научни публикации в списания, които не са отразени в ERIH PLUS, Scopus или Web of Science, публикации в тематични сборници, вкл. в сборници от национални и международни научни форуми**

Отразяват се научни публикации в списания за периода 2023-2024 г. при условие, че изданията са с ISSN или ISBN, има решение на Научния съвет за публикуване на изданието и регистрация в националния референтен списък на съвременни български научни издания с научно рецензиране на НАЦИД.

Списък с реферирани и индексирани български списания може да се намери и на страницата на НАЦИД:

[**https://nacid.bg/bg**/](https://nacid.bg/bg/) в раздела „Регистри и бази данни“ – „Реферирани и индексирани издания“

Проверка за списания, индексирани в ERIH+ се прави чрез адреса [**https://dbh.nsd.uib.no/publiseringskanaler/erihplus**/](https://dbh.nsd.uib.no/publiseringskanaler/erihplus/) В полето “Search” се изписва името на списанието.

**1.4. Бонус точки за публикации в рецензирани тематични сборници, които са:**

1.4.1. Издадени от национални академични издателства;

1.4.2. Издадени от международни академични издателства.

**В показатели 1.5. („Научни монографии“), 1.6. („Бонус точки за научни монографии“)** се отразяват монографии, които отговарят на т. 10 от §1 на Допълнителните разпоредби към ЗРАСРБ, както и на т. 5 от Забележките към Правилника на МС за прилагане на ЗРАСРБ.

1.6.1 Издадени от реномирани международни издателства;

1.6.2 Монографии с национално значение, които не попадат в т.1.6.1, а също и академични справочници и аналитични издания (речници, енциклопедии и др.);

1.6.3 Издадени от академични издателства в България или монографии, публикувани от други издателства след рецензиране, които не попадат в 1.6.1 или 1.6.2.

По отношение на монографиите с повече от един автор следва да е налице задължително разделителен протокол между авторите, като за да се зачита трудът за монографичен, авторът следва да има самостоятелно брой страници, отговарящи на дефиницията за монография. При авторство на по-малък брой страници участието на съответния автор се счита за статия/глава от монография.

1-б. ЦИТИРАНИЯ (25% от (К2 минус К2Б))

В този раздел се оценяват цитиранията от предходната и текущата година.

Въвеждат се **само в** SONIX. Проверката се осъществява според **попълненото в SONIX**.

За цитирания на научни трудове, в които броят съавтори (А) от НИГГГ на БАН е по-малък от 5% от общия брой съавтори (N), окончателният брой точки (X) се изчислява по формулата Х = AY/ (N/20), където Y е броят точки за съответното цитиране без корекция.

***Корекцията ще бъде направена от******проверяващия – ръководител секция/ център.***

Корекция не се прави за цитирания на научни трудове, в които авторът за кореспонденция е от БАН.

**1.7 Брой независими цитирания**

1.7.1. Брой независими цитирания в Scopus или Web of Science

При попълване на показател 1.7.1. („Брой на независимите цитирания в Scopus или Web of Science“, получени за текущата и предходната година) се взима определеният за НИГГГ коефициент (2,13), отчитащ спецификата на дейностите на Института. В таблицата той е отразен в колона „Теглови коефициент“.

1.7.2. Брой други доказани независими цитирания в научни издания;

1.7.3. Брой доказани независими цитирания в дисертации.

В горепосочените показатели сеотчитат само цитати на публикации, в които е отразена принадлежност към НИГГГ към БАН и (или) БАН. За публикации, излезли след 2018 г., се отчитат само такива, в които е спомената принадлежността към НИГГГ и пълното име на Българската академия на науките (Българска академия на науките / Bulgarian Academy of Sciences или еквивалентен текст на езика на публикацията). Изключения се допускат, ако НИГГГ представи пред Управителния съвет на БАН мотивирани причини за невъзможност това да се направи в определена публикация.

1. ОБЩЕСТВЕНО И ИКОНОМИЧЕСКО ВЪЗДЕЙСТВИЕ ПРЕЗ ОТЧЕТНИЯ ПЕРИОД

3-a. ПОЛУЧЕНИ СРЕДСТВА (15% от (К2 минус К2Б))

Оценяват се получените средства за 2023 и 2024 г.

*Участието във външни за Института проекти не се включва в Картата за оценка.*

**3.1. Получени средства от външни източници по международни научни проекти (РП на ЕС, НАТО, ЮНЕСКО и др.);**

**3.2. Получени средства от различни външни източници от страната по научни проекти на конкурсен принцип (ФНИ, НПКНИ, оперативни програми и др.);**

**3.3. Получени средства от други източници, които не са стопанска дейност.**

# При попълване на показатели 3.1., 3.2. и 3.3. от таблицата в колона „А“ (Брой/ Лева) се въвежда сумата получени средства (в лв.) през съответните години.

За попълването на горепосочените показатели се прилага механизъм за отчитане на трансферите и дяловото им разпределение, приет от НС на НИГГГ–БАН. Всеки учен попълва информацията на базата дяловоразпределение, представено от ръководителите на проектите. Дяловото участие за привлечени средства (получени траншове за 2023 г. и 2024 г.) се удостоверява с попълнен и подписан от ръководителя или координатора документ на базата на информация от Финансово-счетоводния отдел на Института**.** Отчитат се само суми, получени от НИГГГ–БАН.

# Ако справката (документът) не бъде предоставена в срок (до един месец след започването на Оценката на научноизследователската дейност) за даден проект, заявени точки на участниците в този проект няма да се зачитат при атестацията.

3-б. ДЕЙНОСТИ В ДИРЕКТНА ПОЛЗА НА ИНСТИТУЦИИ И ОРГАНИ НА ОБЩИНИТЕ, ДЪРЖАВАТА И ЕС (5% от (К2 минус К2Б))

*Оценяват се само дейности, които не са отчетени в Раздел 3-а.*

**3.4. Участие в изпълнението на важни научни проекти, целево финансирани от държавата към бюджетната субсидия (проекти с бюджет над 150 хил. лв.)**

Този показател се попълва, когато ученият участва в изпълнението на важни научни проекти на стойност над 150 000 лв., целево финансирани от държавата към бюджетната субсидия. Информацията за проектите се въвежда в SONIX от ръководителите на проектите.

**3.5 Участие в изготвяне на национални документи от стратегическо значение.**

**Показатели 3.6. и 3.7. „Организиране на международни научни форуми и Национални научни форумивкл. с международно участие“** се попълват при минимум 30 участника.

По показател 3.6. („Международен научен форум“) се отчита научна проява с 1) международен програмен и/или организационен комитет (не по-малко от 50% членове от чужбина) и 2) международно участие (не по-малко от 50% чуждестранни участници), независимо от мястото на провеждането му. При липса на едно от тези условия форума/конференцията се класифицира като национална (евентуално с международно участие) и се отчита по т. 3.7.

**3.8. Организиране на изложби, ателиета и творчески работилници**

3.8.1. Организиране на изложби в чужбина (n на брой точки за събитие);

3.8.2. Организиране на изложби в страната (n на брой точки за събитие);

3.8.3. Организиране на ателиета и творчески работилници (n на брой точки за събитие).

**3.9. Експертни доклади по писмена заявка от международни институции и органи (ЕС, ЮНЕСКО и др.), които не се заплащат.**

**3.10. Експертни доклади по писмена заявка от държавни и общински институции и органи, които не се заплащат.**

**3.11. Експертни становища за изпълнителната, законодателната, съдебната и местна власт, които не се заплащат.**

**3.12. Изработване на уникални апарати за участие в международни програми, които не са икономическа дейност.**

**3.13. Образователни курсове и семинари (не по-малко от 30 учебни часа), които са организирани от институтите на БАН**

Отчитат се образователни курсове и семинари (не по-малко от 30 учебни. часа), които са организирани по от ЦО на БАН, както и по поръчка или проект.

**3.14. Публични лекции и медийни изяви на учения в качеството му на експерт в научната област възложени от НИГГГ или ръководни органи на БАН.**

**3.15. Тематичен сборник с национално значение, издаден от НИГГГ.**

Информацията по показатели от 3.5 до 3.15 се въвежда **само в** SONIX. Проверката се осъществява според **попълненото в SONIX**. Като доказателство за участие в полето забележка в SONIX се въвежда връзка към интернет сайта, където има съответната информация. **Участията в отделни показатели не трябва да се дублират с участия в други категории.**

**Допълнителни бележки:**

„Монография” (в това число речници, енциклопедии, равни по обем и научна стойност на монография) е публикувано научно издание, което съдържа пълно и всестранно изследване на определен предмет, проблем или личност, написано от един или от няколко автори, придържащи се към един и същ възглед. Монографията е научен труд, който не повтаря или обобщава съществуващото знание, който има научен редактор и/или научни рецензенти, притежава ISBN и е в обем, не по-малък от 100 стандартни страници (1800 знака на страница). Тя съдържа разгърнато съдържание и изчерпателна библиография, като в текста има позовавания на други научни трудове.

„Монографиите с национално значение“, които не попадат в т. 1.6,1, а също и академични справочни и аналитични издания (речници, енциклопедии и др.) се определят с конкретно предложение от научните съвети на институтите и се одобряват от Съвета за издателска дейност към БАН.

„Реномирани международни издателства“ – издателства включени в списъка на Съвета за издателска дейност към УС на БАН.

„Международен научен форум/ конференция“ – научно събитие, в което половината от членовете в програмния комитет са от чужбина и над 50 % са чуждестранни участници (според Методиката на БАН).

„Национален документ от стратегическо значение“ е документ, чието изработване е възложено от държавен орган и е посочено, че е от значение за развитието на страната или област от обществения живот.